Til Statsforvalteren,

**Rapportering til Helsedirektoratet på kommuner som har krav på lønnstilskudd for nye faste og enkelte midlertidige LIS1 stillinger i perioden 01.03.23 – 28.02.24.**

Det er i perioden 2020 til 2022 opprettet nærmere 200 nye LIS1 stillinger med fullfinansiering. De første legene begynte i kommunetjeneste høsten 2021.

Helse- og omsorgsdepartementet har utvidet tilskuddsordningen til kommunene slik at kommunene får både veiledningstilskudd og lønnstilskudd for leger som tilsettes i de nye stillingene. Lønnstilskuddet utbetales delvis på forskudd, men veiledertilskuddet utbetales etterskuddsvis, som tidligere. Kommunene får utbetalt tilskuddene etter lister som Helsedirektoratet mottar fra Statsforvalteren.

Lønnstilskuddet for leger som gjennomførte kommunetjeneste i perioden 01.03.2022 til 28.02.2023 ble utbetalt i desember 2022. Veiledertilskuddet utbetales høsten 2023.

Kommuner som har opprettet nye stillinger for å ta imot det økte antallet LIS1 – leger vil få et samlet tilskudd på ca. 515 000 kroner per lege, hvorav 375 000 er lønnstilskudd og ca. 142 000 i veiledertilskudd.

Bestilling til Statsforvalteren

Vi ber Statsforvalteren om en rapportering som viser hvilke kommuner som skal ha lønnstilskudd i perioden 01.03.23 til 28.02.2024.

**Lønnstilskudd for perioden 01.03.2023 til 31.08.2023 tildeles:**

* de 19 faste nye LIS1 – stillingene i Helse Nord
* evt. ekstrastillinger for leger fra Covid – kullet (som har hatt forsinket oppstart i kommunehelsetjenesten)
* nye faste LIS1 – stillinger
* nye midlertidige LIS1 - stillinger

**Lønnstilskudd for perioden 01.09.2023 til 28.02.2024 tildeles:**

* de 19 faste LIS1 – stillingene i Helse Nord
* evt. ekstrastillinger for leger fra Covid – kullet (som har hatt forsinket oppstart i kommunehelsetjenesten
* nye faste LIS1 – stillinger
* nye midlertidige LIS1 - stillinger

Vi ber dere benytte vedlagte regneark for riktig periode. Dette vil sikre en rask og smidig utbetaling til kommuner uten at kommunene trenger å sende inn egen søknad.

**Det er vedlagt to Excel – filer som skal sendes inn:**

* Det ene skjemaet som skal utfylles er lønnstilskudd for perioden 01.03.2023 til 31.08.2023.
* Det andre skjemaet som skal fylles ut er lønnstilskudd for perioden 01.09.2023 til 28.02.2024.

Informasjon om størrelsen på tilskuddet

Det gis et lønnstilskudd på 375 000 kroner per LIS1 – lege for en 6 måneders periode.

* Det utbetales 375 000 kroner per LIS1 lege i lønnstilskudd for perioden 01.03.2023 – 31.08.2023
* Det utbetales 250 000 kroner per LIS1 lege i perioden 01.09.23 – 31.12.2023
* Lønnstilskudd for 01.01.2024 – 28.02.2024 utbetales i 2023 og dette tilskuddet er på 125 000 kroner.

**Merk** at veiledningstilskudd følger den ordinære utbetalingsplanen for veiledningstilskuddet, slik at totalt samlet lønnskostnad for en LIS1 stilling er ca. 515 000 kroner

Tilleggsinformasjon og frist for rapportering

Tilskuddet gis kun til nye stillinger opprettet i perioden 2020 til 2023. Tidligere etablerte stillinger som evt. er flyttet til en ny kommune skal ikke føres på listen.

I de tilfeller den tilsatte legen er i permisjon hele eller deler av vår/høst 2023, må dette avmerkes på regnearket, slik at vi får oversikt over behovet for en evt. overføring av midler til neste år.

Vi ber om tilbakemelding så snart som mulig og senest innen 28.09.2023.

Rapporteringen i Excel - format sendes til: [Postmottak@helsedir.no](mailto:Postmottak@helsedir.no) med kopi til: [jonas.bech](mailto:jonas.bech)@helsedir.no – Merk eposten med vårt saksnummer: 16/19619.

Oppdatert tilskuddsregelverk ligger på våre hjemmesider. Se: [https://www.helsedirektoratet.no/tilskudd/lis1-stillinger-kommuner](https://www.helsedirektoratet.no/tilskudd/lis1-stillinger-tidligere-kommuneturnus-tilskudd-til-kommuner)

Ved ytterligere spørsmål kan dere sende forespørsel til [LIS1@helsedir.no](mailto:LIS1@helsedir.no)